# Årsplan 2019 for Oslo biskop og bispedømmeråd Vedtatt av Oslo bispedømmeråd 25.02.2019

Årsplan for 2019 for Oslo biskop og bispedømmeråd bygger på og følger opp Strategiplan for Oslo bispedømme for 2019 -2021 «Mer himmel på jord. Kirken i Oslo bispedømme – levende, nær og tilgjengelig – med Jesus Kristus i sentrum». Årsplanen er organisert etter målene i strategiplanen og konkretiserer punktene under «Derfor vil vi». Den skal også bidra til at de strategiske målene gitt av Kirkerådet nås. I hovedsak er det biskop, proster og bispedømmeråd/-kontor som er ansvarlige for oppfølging og gjennomføring.

Administrasjonen har en mer detaljert årsplan som fungerer som en sjekkliste for tilsatte på bispedømmekontoret og som grunnlag for bispedømmets årsmelding. Administrasjonen vurderer det som mest saksvarende for bispedømmerådet å ta stilling til hovedsatsingsområder for 2019. De fleste områdene vil generere flere tiltak enn det som står. Mye av det mer rutinemessige administrative og faglige arbeidet tar mye av arbeidstiden, men løftes ikke frem i saksfremlegget til bispedømmerådet.

Årsplanen for 2019 er drøftet med prostene på Biskopens ledermøte 7. februar og i kontaktmøte med de tillitsvalgte 12.februar.

For at satsingene skal lykkes, forutsettes et nært samarbeid mellom bispedømmerådet, fellesrådene, prostiene og menighetene.

**Strategiske mål**

Strategiplanen for Oslo bispedømme har formulert sju strategiske mål for perioden 2019 – 2021 i tråd med de strategiske målene som er vedtatt i Kirkemøtet:

1. Samle flere til livsnære gudstjenester
2. Tilby dåp og trosopplæring til barn, unge og voksne
3. Gi kunst og kultur rom i kirkene våre
4. Ta økt samfunnsansvar
5. Skape trygge og inkluderende fellesskap i menighet og lokalsamfunn
6. Inspirere flere til å delta i kirkelig arbeid
7. Videreutvikle kirken som en demokratisk og velfungerende organisasjon

I Oslo bispedømme er dette i strategiplanen for 2019-2021 ordnet i fem hovedpunkter:

1. Gudstjenesten
2. Dåp og trosopplæring
3. Kunst og kultur
4. Diakoni og samfunnsansvar
5. Deltakelse og demokrati

Disse spisses i ambisjoner under strategiplanens «Derfor vil vi». I årsplanen konkretiseres dette i tiltakspunkter.

Utfra årsplanen løfter vi særlig opp følgende tiltak:

1. **Gudstjenesten**

* Videreutvikle presteskapets kompetanse med fokus på liturgi og liturgisk praksis.
* Utvikle pilotprosjekt i to eller tre menigheter inspirert av «Fremtiden bor hos oss» med tanke på å øke gudstjenestedeltakelsen i flerkulturelle menigheter
* Gjøre tilgjengelig informasjon om gudstjenestene
* Utvikle byomfattende gudstjenester i Trefoldighet
* Øke antall økumeniske gudstjenester
* Forberede gjennomføring av prostivise kurs i homilitikk («kunsten å snekre preken») for 2020.

1. **Dåp og trosopplæring**

* Følge opp Kirkerådets satsing på dåp - som en videreutvikling av bispedømmets satsing på dåp siden 2015
* Videreutvikle arbeidet 18-30 år i Ila kirke
* Prioritere ressurser til leirarbeid og markedsføre gode erfaringer fra konfirmantarbeidet
* Utvikle samarbeidet med kristne organisasjoner om trosopplæring

1. **Kunst og kultur**

* Oppmuntre til at frie kunstnere og kulturinstitusjoner tar kirkene enda mer i bruk
* Videreutvikle Sofienberg kirke utfra vedtak i kirkebruksplanen
* Rekruttere unge til kirkemusikkutdanning

1. **Diakoni og samfunnsansvar**

* Samarbeide med andre aktører for å motvirke utenforskap og ta ansvar for skaperverket
* Følge opp kirkebruksplanen i samarbeid med KfiO knyttet til:
  1. Bruk av kirkene i Groruddalen prosti
  2. Utvikle kirkelig tilstedeværelse i Hovinbyen
  3. Utvikle Trefoldighetskirkens byomfattende profil
* Samarbeide med Oslo Europeisk Miljøhovedstad 2019
* Arbeide strategisk med profil og plassering av nye diakonstillinger i bispedømmet
* Arbeide for etablering av samtaletilbudet «13-20» etter mønster av arbeidet i Bærum
* Legge til rette for at flere kirker kan være åpne på dag- og kveldstid
* Utvikle samarbeid med fellesrådene om kirkelig bemanning
* Gi opplæring til ansatte og frivillige i avverge- og meldeplikt
* Følge opp Kirkerådets satsing på kommunikasjon: Den norske kirke skal være en tilstedeværende digital kirke lokalt, regionalt og nasjonalt
* Flere menigheter tar kurset Dialogisk menighet som tilbys av Kirkelig dialogsenter
* Alle prosti har formelle samarbeidsforum mellom religiøse ledere

1. **Deltakelse og demokrati**

* Gjennomføre kirkevalget 2019 med informasjon og tilrettelegging våren 2019, stemmetelling og oppfølging med kurs for nye menighetsråd høsten 2019
* Følge opp plan for satsing på frivillighet
* Legge til rette for at alle menighetene i Asker, Røyken og Hurum finner sin plass i nye Asker prosti og innlemmes i Oslo bispedømme på en god måte
* Reorganisere administrasjonen av Oslo bispedømmekontor som følge av effektiviseringsarbeidet på merkantilt område
* Gjennomgå bemanningsplan for prestetjenesten som følge av ny økonomisk fordelingsnøkkel mellom bispedømmene
* Vurdere organisering og ledelse av spesialprest tjenesten, herunder opprettelse av et eget prosti for spesialprester i Oslo bispedømme.
* Delta som pilotbispedømme for Kirkerådets LHBT-arbeid
* Etablere rutiner for god informasjonsflyt og møtepunkter mellom bispedømmerådet, fellesrådene og menighetsrådene

**Budsjett 2019**

Det settes av midler i budsjettet for 2019 for gjennomføring av planlagte satsinger og tiltak (se sak 9/19 om budsjett). Bispedømmets største innsats i årsplanen er imidlertid i hovedsak knyttet til bruk av arbeidstid.

**Forslag til vedtak**

Oslo bispedømmeråd vedtar framlagte prioriteringer for 2019 med de endringer som kom fram i møtet.